**Dansk Filosofisk Selskab: Repræsentantskabsmøde – 17/11-2023**

Mødet blev afholdt online.

Deltagere: Asger Sørensen, Peter Hertel Storm; Søren Harnow Klausen (til første del af mødet), Sune Lægaard; Andreas Dalvad, Tobias Hjertmand, Erik Bendtsen, Oliver Kaufmann (til første del af mødet), Merete Wiberg; Mogens Chrom, Carsten Fogh Nielsen, Lasse Nielsen. Nikolaj Nottelmann kom til under pkt. 3.

**Pkt 1: Godkendelse4 af dagsorden:** Godkendt, dog med den tilføjelse, at vi skal huske at udarbejde en liste med forslag til udpegningsberettigede institutioner.

**Pkt 2:** **Udpegning af udpegningsberettigede institutioner:** Asger foreslår de sædvanlige plus tidsskriftet Paradoks. De tilstedeværende istemmer. Under drøftelsen af pkt 4.c nedenfor foreslog Asger, at Bagkanten.dk også fik udpegningsret. Det tilsluttede repræsentantskabet sig ligeledes.

**Pkt 3.1:** **Meddelelser fra bestyrelsen:** Asger stod for det meste suppleret af Nikolaj.

1. **Årsmøde:** RUC arrangerer – Det ser fint ud. Søren (Riis) og Esther, og RUC har stillet både Søren Baslev og to stud medhjælpere til rådighed. Lidt sent mht. tovholdere, men det kommer i gang nu. Der er diverse jubilæer at markere: Kant, DFS, Danish Yearbook of Philosophy. Temaet er “Philosophy in the Digital Age”, hvilket også vil være et temanummer i DYP
2. **Fremtidige årsmøder:** CBS (Morten Thanning) vil gerne 2025, men de er ikke så mange. Ellers står SDU i Odense for tur. Det skal afklares inden Generalforsmalingen. Evt. kan man støtte CBS ekstra organisatorisk for at få dem med i Selskabets turnus, Søren Riis har kontakt med Morten Thaning, CBS. KU viser fortsat ingen interesse for Selskabet; der var enighed om fortsat at række ud til institutionen og om at gøre det til et punkt på dagsordenen for repræsentantskabsmødet; Asger kontakter dem.
3. **Hjemmeside:** Vi er stadig i gang med at få hjemmesiden op og stå. Studentermedhjælperen, William Frost, har i det store og hele fået den gamle sides indhold genskabt. Nikolaj arbejder stadig på at få en ny hjemmeside op at stå. Vi er rykket til Squarespace, og indholdet er ved at blive flyttet til den nye hjemmeside af William. Vi forventer at siden er så nogenlunde klar inden han stopper. Der bliver mulighed for webshop og for at betale medlemskab på hjemmesiden.
4. **Danish Yearbook of Philosophy:**
   * DYP 56.2 er lige på trapperne – ”Variations of applied philosophy”, redigeret af Jacob Bo Lautrup Kristensen, med Antje Gimmler og Philip Højme som medforfattere til indledningen.
   * DYP 57 (2024), forårsnummereret, er i progress.
   * Det samme er efterårsnummeret 2024, ”Politics and Science”, baseret på årsmødet i Aarhus 2022. Det redigeres af Kristoffer Balslev Willert.
   * DYP 58 (2025), forårsnummeret, har temaet ”Reproduction” med udgangspunkt i en workshop på DFS 2023. Nummeret redigeres af Joaquin Valdivielso og Lucrecia Burges.
   * Efterårsnummeret 2025 har temaet ”The nature of nature” og redigeres af Jon Auring Grimm og Sune Frølund.
   * DYP 59 (2026) efterårsnummeret(?) får ”Digital philosophy” som tema, med udgangspunkt i temaet for årsmødet på RUC næste år
   * DFS betaler 900 euro - knap 7000 DKK - årligt for ubegrænset webadgang for alle medlemmer til hele bagkataloget fra og med 1964 – vi leverer medlemsliste og Brill kontakter medlemmerOg så kan man købe papirudgaver for 50 % pris – Asger har lige fået instrukser, som Pernille sender til de betalende medlemmer
   * Brill og de Guyter planlægger at fusionere til næste år. DYP har kontrakt til og med 2027.
   * DFS ejer nu officielt DYP efter formalisering i 2016.
   * Asger fortsætter som ansvarshavende redaktør – hvis DFS tillader det, dvs. GF eller bestyrelsen kan modsætte sig det, med Andrew Jampol-Petzinger som assistant editor og Mogens Chrom Jacobsen som review editor
5. **Filosofiske anmeldelser**: Er genskabt på foreningens forside. Erik Bendtsen er ansvarshavende redaktør, men var desværre muted under starten af mødet. Der kom dog senere lyd på, og Erik kunne fortælle, at der er ved at komme gang i det igen; flere anmeldelser ligger klar til publicering, men venter på at Selskabets hjemmeside kommer helt op at køre igen. Der er fra maj kommet en ny redaktionssekretær, Kirke Bøg Clemmensen
6. **Studentermedhjælp**:
   * William Frost har være Selskabets medhjælp siden begyndelsen af 2020 – og planlægger af slutte her ved årets udgang. Han står også til rådighed for oplæring af ny medhjælper, som ny bestyrelse vil træffe aftale med – ikke ansættelse, men aftale om honorarbaseret arbejde – dvs. ikke fast arbejdstid, feriepenge etc. , men aftale om løsning af opgaver – det erd en neo-liberale model, outsourcing – vi får kr. 20.000 fra DM til støtte af DFS drift og de går til medhjælp. Vi udskriver faktura til DM – dvs. det har Nikolaj gjort de senere år. Opslag om stillingen enten nu eller i decembers nyhedsbrev.
   * Jacob Spangenberg er frivillig redaktør på nyhedsbrevet og har været det siden foråret 2017. Han holder styr på indhold og udsendelsesplan, som står i årsplan, som igen er på hjemmesiden – dog i gl. udgave – men Asger har ikke lige kunnet finde en nyere efter crashet!
7. **Samarbejdet mellem DFS og DM:** Nikolaj - Ligger fast og kører fint. Nikolaj har ikke hørt noget om nogle ændringer. Vi reklamerer for DM på årsmødet, og DM virker fint tilfredse. Vi laver stadigt foredrag, men det har ligget lidt stille pga. travlhed
8. **Fonden:** Efter fin start med tre gode ansøgninger og uddeling i sommer, desværre ingen ansøgninger 1/11 – dvs. 25.000 uventet i kassen Vi kan forhøje rammen til næste GF og se om det gør folk mere sultne!
9. **Økonomi:** Vi blev også her ramt af nedbrud: Betalingsserviceaftalen udløb. Medlemmer skal tilmeldes igen. Det er kassereren, Pernille, i færd med at få styr på. Betalingsservice sikrer at medlemmer også betaler de år, de ikke deltager i Årsmødet. Men selskabets økonomi ser generelt fint ud. Kassebeholdningen er over kr. 200.000. Så den nuværende model er fornuftigt for selskabet.
10. **Verdenskongres i FISP i Rom 2024.** Asger har tidligere repræsenteret DFS på GF i FISP, nemlig i Beijing. På GF beslutter man bl.a. stedet for den næste kongres – men Asger har ingen planer om at tage til Rom, da han ikke genopstiller til bestyrelsen. Selskabet kan også selv arrangere session på trods af deadlines og der er muligheder for roundtables, hvis man er mindst tre lande. Både sessioner og roundtables har DFS formidlet tidligere.
11. **Bestyrelsen:** Afholdt møde i september, hvor der bl.a. blev diskuteret fremtidige årsmøder, økonomi og medlemssituation – referat på hjemmesiden. Asger genopstiller ikke til bestyrelsen, og det vil sige, at han fratræder som formand efter årsmødet, når ny bestyrelse har konstitueret sig. Asger byder velkommen til årsmødet og afgiver beretning på GF, men siger ikke farvel og på gensyn 2025 – det gør en fra den nyvalgte bestyrelse. Kasserer Pernille genopstiller heller ikkeheller ikke – selskabet takker for hendes store arbejde med at få styr på aftalen med BS og indrullere medlemmer igen i BS. Der er altså (mindst) to frie pladser i bestyrelsen. Nikolaj, Søren R og Andreas regner med at genopstille. De sørger for at indsamle forslag til nye bestyrelsesmedlemmer, så en fuld opstillingsliste kan udsendes med nyhedsbrev i december (senest) – jf. vedtægterne. Køns-/alder-/stillingskategori-fordelingen i bestyrelsen kunne være bedre/bredere. Repræsentantskabet opfordres til at pege på mulige kandidater. PRIK TIL FOLK.

**Pkt 3.2: Meddelelser fra øvrige medlemmer af repræsentantskabet**

1. **Andreas Dalvad – Filosofilærerforeningen:** Der arbejdes på et forslag om at gøre filosofi til obligatorisk fag på 3. g (de studerende skal kunne vælge mellem oldtidskundskab, filosofi og religion). Det er allerede indført på forsøgsbasis et par steder. Der reklameres for selskabet og årsmødet blandt foreningens medlemmer. DFS’ tilbud om medlemskab til ½ pris er meldt ud til medlemmerne og årsmødet også er annonceret. Andreas vil gerne have oplysninger om Fonden, så der kan reklameres til de dedikerede gymnasielærere.
2. **Kort diskussion:** Der synes at være grøde i gymnasiefilosofien, blandt andet via diskussioner af AI og ChatGPT. Og måske også en Brinkman-effekt.

**Pkt 4: Drøftelser.** Merete Wiberg og Peter Hertel Storm havde en række emner, de gerne ville diskutere/præsentere:

1. **Verdensfilosofidagen:** 3. torsdag i november. Kan DFS understøtte det?
   * Nikolaj: SDU har et fast arrangement, hvor 130 gymnasieelever deltager. Bygger på Carolines og Nikolajs arbejde.
   * Asger: Kan bruges til at promovere filosofi i medierne.
   * Nikolaj: Selskabet bør helt klart komme på banen. Arrangere noget efter arbejdstids ophør? UNESCOs ord udbredes og oversættelse? Nikolaj vil aktivt arbejde for det, hvis han evt. er formand næste år.
   * Lasse: DFS skal ikke kannibalisere på det der foregår på de enkelte institutioner.
   * Merete: DFS kan opfordre til, at institutionerne gør noget ud af dagen.
   * Andreas Dalvad: Vil tage det med til filosofilærerforeningen, så der kan arbejdes med det her.
   * Peter: Vi har markeret dagen i vores podcast. Og inkludere det i undervisningen hvis man underviser denne dag.
   * Tobias: Vil gerne tage dagen op i højskoleregi.
   * Carsten: Lave en underside på hjemmesiden? Oversættelse, links etc.
   * Nikolaj: Udbrede kendskabet til dagen udenfor den snævre filosofiske kreds. Lave noget der kan transmitteres til andre.
2. **Filosofi i medie-billedet:** Peters arbejde med at brande filosofien som værdi.
   * Har de seneste tre år lavet en julefilosofipodcast, med 24 indslag om filosofiske emner. Peter gav en kort introduktion. Der er over 4000 downloads, og god feedback fra lyttere. Er mere dialog og ”reklame” end undervisningsredskab Målet er at fange folk ind; en slags rekrutteringsværktøj. Podcasten optages i et studie op UCL, men er ellers ret lavpraktisk og håndholdt.
   * Tobias: Højskoleeleverne laver ofte selv podcast, men de publiceres ikke bredt.
   * Carsten: Der er flere podcasts rundt omkring, som man evt kan linke til fra DFS’ hjemmeside?
   * Asger: Skal DFS have en Youtube-kanal? Nikolaj kommenterer: Nogle skal producere indhold til den slags.
3. **Filosofi til salg/som gave:** Peter Storm har været med til at starte en lille forening op, Bagkanten.dk, som formidler filosofi via foredrag og seminarer. Inspiration: Weischedels ”Die Philosophische Hintertreppe” (bog). Sælger sine ”produkter” til en pris der dækker omkostninger og løn. Forsøge at skabe et frirum udenfor universiteterne og professionshøjskolerne, så man er uafhængig af evt. nedskæringer her. Peter nævnte, at Bagkanten måske skal videreudvikles til eget forlag. Interesserede kan henvende sig hos Peter, hvis man er interesseret i at deltage/bidrage. Asger foreslår, at Bagkant får udpegningsret til repræsentantskabet? Det tilsluttede de fremmødte medlemmer af repræsentantskabet sig.
4. **Videnskabsteoriundervisning på universiteter/professionshøjskoler? Hvordan står det til?**
   * **Carsten:** På SDU står filosofi for en stor del af undervisningen i Videnskabsteori. Men der skæres og files i det: Der skæres i det fagnære, mens der bliver mere fælles undervisning på tværs af fag. Asger: Der er grund til at genlæse Søren Pind rapporten.
   * Merete: Der synes at mangle en bedre videnskabsteoriundervisning på professionshøjskolerne.
   * Peter: Videnskabsteori uddelegeres til dem der har tid. Der er ikke en specialiseret faglighed. Det bliver lidt en blanding af alt det, der ikke passer ind andre steder.
   * Carsten: Videnskabsteori-undervisningen bliver ofte til metodefag: Sådan laver man empiriske studier af X, Y, Z.
   * Filosofikum? Asger: Påtager sig at organisere et stormøde/seminar/konference om filosofikum. Måske i forbindelse med næste års Verdensfilosofidag? Invitere danske filosoffer fra Norge, medlemmer af Pind-udvalget. Asger laver et forslag og søger midler fra Fonden til et arrangement.
5. Andet? Andre emner til diskussion? Nej. Opsamlende: Merete og Peter kigger nærmere på Unesco-dagen. Asger laver et forslag til noget om Filosofikum

**Pkt. 5: Eventuelt.**

1. Peter: Har DFS/Dansk Filosofi repræsenteret på Verdenskongressen? Asger: Ikke det han ved af. Men det er stadig muligt at tilmelde oplæg/paneler (deadline den 1. februar). Det vil være godt hvis nogen tilmeldte noget. Nikolaj: Hvad får Dansk Filosofi ud af FISP? Det kan/bør vi diskutere engang. Peter vil gerne samle trådene, hvis nogen er interesseret i at deltage/tilmelde paneler til Verdenskongressen. Asger bistår med information og erfaring.

Referat: Carsten Fogh Nielsen